Елин Пелин
Домашно огнище

chitanka.info

Зимна нощ навън бушува

и лудее,

вятър северен студена

песен пее.

Вътре буен бумти огън,

свети.

Мило гледат го изокол

вси предмети.

Топло, радостно огнище

сбрало

челядта домашна тука —

голямо и мало.

Окол него сгрени с обич

са сърцата,

доброта и кротост свети

по лицата.

И от пламъците живи

буйни

приказки се раждат

дивни, чудни.

Нека зимата навън бушува

и лудее,

окол родното огнище обич

топла грее!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.